A BÍRÓSÁG KIEGÉSZÍTŐ SZABÁLYZATA

Tartalomjegyzék

I. fejezet – Jogsegély iránti megkeresések (1–3. cikk)

II. fejezet – Költségmentesség (4. és 5. cikk)

III. fejezet – A hamis tanúvallomás vagy a hamis szakértői vélemény miatt tett feljelentés (6. és 7. cikk)

– Záró rendelkezések (8. és 9. cikk)

I. melléklet – A 2. cikk (1) bekezdésében említett jegyzék

II. melléklet – A 4. cikk (2) bekezdésében említett jegyzék

III. melléklet – A 6. cikkben említett jegyzék

A BÍRÓSÁG,

tekintettel az eljárási szabályzat (1) 207. cikkére,

tekintettel a Bolgár Köztársaság és Románia csatlakozásának feltételeiről, valamint az Európai Unió alapját képező szerződések kiigazításáról szóló okmány (2) 46. cikkének (3) bekezdésére,

tekintettel a Horvát Köztársaság csatlakozásának feltételeiről, valamint az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés kiigazításáról szóló okmány (3) 45. cikkére,

mivel:

ELFOGADJA A JELEN KIEGÉSZÍTŐ SZABÁLYZATOT:

I. FEJEZET

Jogsegély iránti megkeresések

1. cikk

(1) A jogsegély iránti megkeresést végzés formájában kell előterjeszteni, amely tartalmazza a tanú vagy szakértő vezetéknevét, utónevét, foglalkozását és lakcímét, megjelöli azokat a tényeket, amelyekkel kapcsolatban a tanút ki fogják hallgatni vagy a szakértőt meg fogják hallgatni, megjelöli a feleket, azok meghatalmazottait, ügyvédeit vagy tanácsadóit, valamint azok kézbesítési címét, és röviden leírja a jogvita tárgyát.

(2) A hivatalvezető kézbesíti a végzést a felek részére.

2. cikk

(1) A hivatalvezető megküldi a végzést azon tagállam I. mellékletben megjelölt, illetékes hatósága részére, amelynek területén a tanút ki kell hallgatni vagy a szakértőt meg kell hallgatni. A hivatalvezető a végzéshez adott esetben csatolja annak a címzett tagállam hivatalos nyelvére, illetve nyelveire való fordítását is.

(2) Az (1) bekezdés alapján kijelölt hatóság megküldi a végzést a nemzeti joga szerint illetékes igazságügyi hatóságnak.

(3) Az illetékes igazságügyi hatóság nemzeti joga rendelkezéseinek megfelelően teljesíti a jogsegély iránti megkeresést. A teljesítést követően az illetékes igazságügyi hatóság az (1) bekezdés alapján kijelölt hatósághoz megküldi a jogsegély iránti megkeresésről szóló végzést, a teljesítésből származó iratokat és a költségek jegyzékét. Ezeket az iratokat a Bíróság hivatalvezetőjének küldik meg.

(4) A hivatalvezető gondoskodik az iratoknak az eljárás nyelvére való lefordításáról.

3. cikk

A jogsegély iránti megkereséssel kapcsolatos költségeket a Bíróság viseli figyelemmel arra is, hogy ezeket adott esetben a felekre háríthatja.

II. FEJEZET

Költségmentesség

4. cikk

(1) A Bíróság a költségmentességet engedélyező végzésében rendeli el, hogy az érdekelt részére ügyvédet jelöljenek ki.

(2) Ha az érdekelt nem javasol ügyvédet, vagy ha a Bíróság úgy ítéli meg, hogy választása nem fogadható el, a hivatalvezető a végzést és a költségmentesség iránti kérelem másolati példányát megküldi az érintett állam II. melléklet szerinti, illetékes hatóságának.

(3) A Bíróság az e hatóság által megküldött javaslatok figyelembevételével kijelöli az érintett képviseletével megbízott ügyvédet.

5. cikk

A Bíróság meghatározza az ügyvéd költségeit és munkadíját; kérelemre e költségekre és munkadíjra előleg utalható.

III. FEJEZET

A hamis tanúvallomás vagy a hamis szakértői vélemény miatt tett feljelentés

6. cikk

A Bíróság a főtanácsnok meghallgatását követően úgy határozhat, hogy az előtte eskü alatt tett hamis tanúvallomás vagy hamis szakértői vélemény miatt feljelentést tesz annak a tagállamnak a III. melléklet szerinti, illetékes hatóságánál, amelynek bíróságai büntető joghatósággal rendelkeznek.

7. cikk

A Bíróság határozatának megküldéséről a hivatalvezető gondoskodik. A határozat ismerteti a feljelentés alapját képező tényeket és körülményeket.

Záró rendelkezések

8. cikk

Ez a kiegészítő szabályzat a legutóbb 2006. február 21-én módosított (HL L 72., 2006.3.11., 1. o.), 1974. december 4-i kiegészítő szabályzat (HL L 350., 1974.12.28., 29. o.) helyébe lép.

9. cikk

(1) Ezt a szabályzatot, amely az eljárási szabályzat 36. cikkében említett nyelveken hiteles, az Európai Unió Hivatalos Lapjában kell kihirdetni.

(2) Ez a szabályzat a kihirdetésének napján lép hatályba.

(1) HL L 265., 2012.9.29, 1. o., a 2013. június 18-i módosítással (HL L 173., 2013.6.26., 65. o.).

(2) HL L 157., 2005.6.21., 203. o.

(3) HL L 112., 2012.4.24., 21. o.

Secretary of State for the Home Department

Minister for Justice and Equality

The Law Society of Northern Ireland, Belfast (for applicants residing in Northern Ireland)

The Law Society of Scotland, Edinburgh (for applicants residing in Scotland)

The Law Society, London (for applicants residing in England or Wales)

Minister for Justice and Equality

III. MELLÉKLET

A 6. cikkben említett jegyzék

Belgium

Service public fédéral Justice – Federale Overheidsdienst Justitie

Bulgária

Върховна касационна прокуратура на Република България

Cseh Köztársaság

Nejvyšší státní zastupitelství

Dánia

Justitsministeriet

Németország

Bundesministerium der Justiz

Észtország

Riigiprokuratuur

Írország

The Office of the Attorney General

Görögország

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Spanyolország

Consejo General del Poder Judicial

Franciaország

Ministère de la justice

Horvátország

Zamjenik Glavnog državnog odvjetnika

Olaszország

Ministero della Giustizia

Ciprus

Γενικός Εισαγγελέας της Δημοκρατίας

Lettország

Latvijas Republikas Ģenerālprokuratūra

Litvánia

Lietuvos Respublikos generalinė prokuratūra

Luxemburg

Parquet général

Magyarország

Közigazgatási és Igazságügyi Minisztérium

Málta

Avukat Ġenerali

Hollandia

Minister van Veiligheid en Justitie

Ausztria

Bundesministerium für Justiz

Lengyelország

Ministerstwo Sprawiedliwości

Portugália

Ministro da Justiça

Románia

Parchetul de pe lângă Înalta Curte de Casație și Justiție

Szlovénia

Ministrstvo za pravosodje

Szlovákia

Minister spravodlivosti

Finnország

Keskusrikospoliisi

Svédország

Åklagarmyndigheten

Egyesült Királyság

Her Majesty’s Attorney General (for witnesses or experts residing in England or Wales)

Her Majesty’s Advocate General (for witnesses or experts residing in Scotland)

Her Majesty’s Attorney General (for witnesses or experts residing in Northern Ireland)